Държавен вестник, бр. 10, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  10
Раздел II
Измерване на нивелачните линии
Чл. 55. Нивелирането се извършва при 
благоприятни атмосферни условия, позволя-
ващи добра видимост, стабилност и яснота 
на образите.
Чл. 56. (1) Прецизна нивелация не се из-
вършва:
1. във време на изгрев и залез слънце (един 
час след изгрев и един час преди залез);
2. при силен/поривист вятър;
3. при трептене на латовия образ;
4. при дъжд;
5. при резки колебания в температурата 
на въздуха;
6. при осезаеми (значителни) вибрации;
7. при различна осветеност на латите или 
отблясъци върху тях, както и насочване на 
нивелира към слънчевите лъчи;
8. при недобре фокусиран образ на латата;
9. при изкуствено осветление, когато свет-
лината попада под остър ъгъл;
10. при разполагане на нивелира и латата 
на разстояния, близки до критичните такива, 
които са посочени в паспорта на инструмента.
(2) Не се препоръчва извършване на пре-
цизна нивелация при температурна инверсия 
в случай на определяне на коефициента на 
рефракция. При установяване на температур-
на инверсия по време на измерванията те се 
прекъсват.
Чл. 57. Нивелачните линии се разделят 
на участъци, които се нивелират в периоди 
от 8 – 10 дни в две противоположни посоки.
Чл. 58. При ВНР измерването на ниве-
лачното разстояние започва, респективно 
завършва, в главния болт на ВНР или в 
сферичната горна повърхност на стоманения 
прът на дълбочинния репер. При наличие на 
показалец същият не се включва като част 
от линията.
Чл. 59. (1) За контролиране на състоянието 
на ВНР I и II степен се извършва вътрешна 
нивелация.
(2) Вътрешната нивелация се извършва, 
като предварително се разкрива реперът и 
латата се поставя последователно върху глав-
ния болт на горната повърхност на стълба, 
върху северния (резервен) болт на стълба, 
върху болтовете на основата – северозападен, 
североизточен, югоизточен, югозападен, върху 
болта на показалеца и завършва отново вър-
ху главния болт. Нивелацията се провежда 
поотделно с всяка една от двете лати, като 
между двете измервания се сменя хоризонтът 
на инструмента.
(3) За ВНР II степен, които нямат северен 
(резервен) болт, вътрешната нивелация се 
извършва на главния болт, на четирите бол-
та на основата и на болта на показалеца в 
последователността, описана в ал. 2.
(4) За извършване на вътрешна нивелация 
нивелирът се поставя на разстояние около 
10 метра от ВНР I и II степен. Отчетите, 
допълнителните данни и изчисленията на 
превишенията се вписват в отделен карнет 
съгласно приложение № 13.
(5) Превишенията между реперите, получе-
ни от двете лати, не трябва да се различават 
с повече от 0,20 mm, като за окончателни 
се приемат средните им стойности. Преви-
шенията между главния болт, резервния и 
страничните болтове и болта на показалеца 
и тези, получени от предишната вътрешна 
нивелация, не трябва да се различават с по-
вече от 0,20 mm, за да бъде окачествен ВНР 
I и II степен като стабилен.
(6) Чрез данните от вътрешната нивелация 
се изчислява височината на показалеца.
Чл. 60. (1) При всеки ВНР се извършват 
контролни измервания и на две нивелачни 
разстояния – от централния болт на ВНР или 
сферичната горна повърхност на стоманения 
прът на дълбочинния репер до съответните 
първи два последователни репера от не по-
малко от две от включените в него нивелачни 
линии.
(2) Измерванията по ал. 1 се използват за 
следене на състоянието на ВНР тип „дълбо-
чинен“ вместо вътрешна нивелация.
(3) Допустимата разлика d между всяко 
от съществуващите и съответните им ново-
измерени превишения трябва да удовлетво-
рява изискванията за съответните класове 
нивелация по чл. 78, ал. 1. При по-голяма 
разлика се извършва анализ на двойките 
превишения (съществуващо и измерено), на 
базата на който се прави заключение относно 
стабилността на ВНР.
(4) В случай че съществуващият ВНР е 
определен като нестабилен, се изгражда нов 
при спазване на изискванията на глава чет-
върта, раздел II и чл. 42.
(5) След приключване на измерванията 
при ВНР за връзка със съседните междинни 
репери и вътрешната нивелация ВНР се закри-
ва. При необходимост шахтата се почиства, а 
болтовете или стоманеният прът се покриват 
с парафин.
Чл. 61. Ежедневно преди започване на рабо-
та се извършва темпериране (приспособяване 
към външната температура) на нивелира, 
латите и термометрите за 10 – 15 минути. 
Препоръчителна норма – 1 минута за всеки 
2°С разлика в температурите на околната 
среда и инструментите.
Чл. 62. (1) При измерване нивелирът се 
поставя в средата на разстоянието между 
двете лати и се хоризонтира; след насочване 
към латите и фокусиране последователно се 
извършват отчетите: отчет „назад“ (B) и отчет 
„напред“ (F).